CELEX: 62010TN0188
Language: el
Date: 2010-04-26 00:00:00
Title: Υπόθεση T-188/10: Προσφυγή της 26ης Απριλίου 2010 — DTL Corporación κατά ΓΕΕΑ — Recursos y Soluciones Empresariales (Solaria)

19.6.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 161/55
            
         
      Προσφυγή της 26ης Απριλίου 2010 — DTL Corporación κατά ΓΕΕΑ — Recursos y Soluciones Empresariales (Solaria)
      (Υπόθεση T-188/10)
      (2010/C 161/86)
      Γλώσσα του δικογράφου της προσφυγής: η ισπανική
      
         Διάδικοι
      
      
         Προσφεύγουσα: DTL Corporación, S.L. (Μαδρίτη, Ισπανία) (εκπρόσωπος: C. Rueda Pascual, δικηγόρος)
      
         Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
      
         Αντίδικος ενώπιον του τμήματος προσφυγών: Gestión de Recursos y Soluciones Empresariales, S.L. (Pamplona, Ισπανία)
      
         Αιτήματα της προσφεύγουσας
      
      Η προσφεύγουσα ζητεί από το Γενικό Δικαστήριο:
      
                  —
               
               
                  να ακυρώσει την απόφαση του δευτέρου τμήματος προσφυγών του ΓΕΕΑ της 17ης Φεβρουαρίου 2010 στην υπόθεση R 767/2009-2·
               
            
                  —
               
               
                  να την αντικαταστήσει με έτερη απορρίπτουσα την ασκηθείσα εμπροθέσμως από τη Gestión de Recursos y Soluciones Empresariales, S.L. ανακοπή κατά της αιτήσεως καταχωρίσεως κοινοτικού σήματος αριθ. 5 153 325«SOLARIA», και επιτρέπουσα το εν λόγω κοινοτικό σήμα να καταχωριστεί όχι μόνο για την κλάση 41 αλλά και για όλες τις αιτηθείσες υπηρεσίες στις κλάσεις 37 και 47, και
               
            
                  —
               
               
                  να καταδικάσει το ΓΕΕΑ και τα λοιπά εμπλεκόμενα και αντιτιθέμενα στην παρούσα προσφυγή πρόσωπα στα δικαστικά έξοδα.
               
            
         Λόγοι ακυρώσεως και κύρια επιχειρήματα
      
      
         Αιτούσα την καταχώριση του κοινοτικού σήματος: η προσφεύγουσα.
      
         Σήμα προς καταχώριση: εικονιστικό σήμα περιλαμβάνον το λεκτικό στοιχείο «SOLARIA» (αίτηση καταχωρίσεως αριθ. 5 153 325) για υπηρεσίες των κλάσεων 37, 41 και 42.
      
         Δικαιούχος του αντιταχθέντος κατά τη διαδικασία ανακοπής σήματος ή σημείου: Gestión de Recursos y Soluciones Empresariales, S.L.
      
         Αντιταχθέν κατά τη διαδικασία ανακοπής σήμα ή σημείο: ισπανικό εικονιστικό σήμα περιλαμβάνον το λεκτικό στοιχείο «SOLARTIA» (αριθ. 2 689 747) για τις υπηρεσίες των κλάσεων 37 και 42.
      
         Απόφαση του τμήματος ανακοπών: Μερική αποδοχή της ανακοπής.
      
         Απόφαση του τμήματος προσφυγών: Απόρριψη της προσφυγής.
      
         Λόγοι ακυρώσεως: Πεπλανημένη ερμηνεία και εφαρμογή του άρθρου 8, παράγραφος 1, στοιχείο β', του κανονισμού 207/2009 για το κοινοτικό σήμα.